b'\n_START_ARTICLE_\nJean, Mare Duce de Luxemburg\n_START_SECTION_\nPrimii ani\n_START_PARAGRAPH_\nJean s-a n\xc4\x83scut la Castelul Berg din Luxemburg, ca fiul cel mare al Marii Ducese de Luxemburg, Charlotte. A urmat \xc8\x99coala primar\xc4\x83 din Luxemburg \xc8\x99i liceul la Colegiul Ampleforth, o \xc8\x99coal\xc4\x83-internat romano catolic\xc4\x83 din Marea Britanie. Ajuns la maturitate la 5 ianuarie 1939, s-a recunoscut statutul lui de mo\xc8\x99tenitor aparent \xc8\x99i a primit titlul de "Mare Duce Ereditar".\n_START_SECTION_\nAl Doilea R\xc4\x83zboi Mondial\n_START_PARAGRAPH_\nLa 10 mai 1940, Germania a invadat Luxemburgul \xc8\x99i au \xc3\xaenceput cei patru ani de ocupa\xc8\x9bie nazist\xc4\x83. Fiind avertiza\xc8\x9bi de iminenta invazie, familia Marelui Ducat a plecat \xc3\xaen noapte de dinainte. La \xc3\xaenceput, ei au c\xc4\x83utat refugiu la Paris, \xc3\xaenainte de a fugi din Fran\xc8\x9ba c\xc3\xa2teva s\xc4\x83pt\xc4\x83m\xc3\xa2ni mai t\xc3\xa2rziu. Jean plecat \xc3\xaen Canada, unde a studiat Dreptul \xc8\x99i \xc8\x98tiin\xc8\x9be Politice la Universitatea Laval din Qu\xc3\xa9bec._NEWLINE_S-a al\xc4\x83turat armatei britanice ca voluntar \xc3\xaen G\xc4\x83rzile irlandeze, \xc3\xaen noiembrie 1942. Dup\xc4\x83 ce a fost instruit ca ofi\xc8\x9ber la Aldershot, Jean a devenit locotenent \xc3\xaen martie 1943, \xc3\xaenainte de a fi promovat la rangul de c\xc4\x83pitan \xc3\xaen 1944. La \xc8\x99ase zile dup\xc4\x83 Ziua Z, la 11 iunie 1944, Prin\xc8\x9bul Jean a debarcat \xc3\xaen Normandia, \xc3\xaen apropiere de Bayeux \xc8\x99i a luat parte la B\xc4\x83t\xc4\x83lia de la Caen \xc8\x99i eliberarea ora\xc8\x99ului Bruxelles. La 10 septembrie 1944, a luat parte la eliberarea Luxemburgului \xc3\xaenainte de a pleca la Arnhem \xc8\x99i de invazia din Germania._NEWLINE_Din 1951 p\xc3\xa2n\xc4\x83 \xc3\xaen 1961, Mare Duce Ereditar Jean a fost membru al Consiliului de Stat, lucru care i-a permis s\xc4\x83 intre \xc3\xaen via\xc8\x9ba politic\xc4\x83 a \xc8\x9b\xc4\x83rii sale.'